

Pravna fakulteta

Komisija za tutorstvo

Poljanski nasip 2

1000 Ljubljana

Na podlagi 16. člena Pravilnika o tutorstvu na Pravni fakulteti Univerze v Ljubljani (v nadaljevanju: PoTutPF), komisija za tutorstvo (v nadaljevanju: komisija) objavlja

**RAZPIS ZA KOORDINATORJA TUTORJEV ZA TUJE ŠTUDENTE NA PRAVNI FAKULTETI UNIVERZE V LJUBLJANI ZA ŠTUDIJSKO LETO 2023/24**

**1. Predmet razpisa**

Predmet razpisa je izbor koordinatorja tutorjev za tuje študente, ki mu komisija na podlagi razpisa prizna sposobnost za izvajanje koordinatorskega dela v študijskem letu 2023/24.

Razpisuje se mesto za:

* **Za koordinatorja tutorjev za tuje študente**

# 2. Pogoji in kriteriji za izbor

Na razpis se lahko prijavijo kandidati, ki bodo v študijskem letu 2023/24 vpisani najmanj v 2. letnik 1. stopnje študija na PF UL ali v program 2. stopnje.

Pri izboru koordinatorja tutorjev za tuje študente bo imel prednost kandidat, ki je predhodno že opravljal tutorstvo za tuje študente.

**3. Dokumentacija**

Prijava na razpis za koordinatorja tutorjev za tuje študente mora vsebovati:

* pravilno izpolnjen in podpisan obrazec za prijavo, vklučno s soglasjem za objavo in obdelavo osebnih podatkov
* življenjepis kandidata in kandidata za namestnika
* motivacijsko pismo kandidata in kandidata za namestnika s kratko obrazložitvijo prijave

**4. Izbirni postopek**

Postopek se vodi v skladu z določbami Pravilnika o tutorstvu na PF UL.

**5. Rok in način oddaje prijav**

**Rok za zbiranje prijav je torek, 22. avgust 2023.**

Prijave, vložene po poteku prijavnega roka, bo komisija zavrgla.

Prijava šteje za popolno, če vsebuje vse zahtevane priloge in podatke, ki jih določa ta razpis.

Kandidati, ki ne bodo oddali popolne prijave, bodo pozvani k dopolnitvi prijave. Če kandidati prijave ne bodo dopolnili v roku, določenem v zahtevi za dopolnitev prijave, bo komisija njihove prijave zavrgla.

Kandidati oddajo prijavno dokumentacijo **osebno v referatu PF,** **preko e-pošte** na naslov: milena.kastelic@pf.uni-lj.si ali **priporočeno po pošti** na naslov: Pravna fakulteta, Referat za 1. in 2. stopnjo, Poljanski nasip 2, 1000 LJUBLJANA s pripisom »Prijava za koordinatorja tutorjev za tuje študente«.

Ljubljana, 14. 8. 2023 doc. dr. Neža Pogorelčnik Vogrinc

 Predsednica komisije za tutorstvo